ISIGIDIMI SAMAXOSA, MARCH 1, 1875.

7

Ubube ngomhla wesine ka January, yinto- kazi ete ngomhla wesibini wenyanga, igula, yabuza ukuba upina unyana wam omkulu? Kwatiwa akako. Yati hambani niye kumbiza, baza bafika esifa naye unyana, waselesusa unyana wake naye ukuya kubona unina kulu lowo, usukile ke u*-George Masoka* lowo ungumzukulwana, efikile ubuye wabuza ukuba akakafikina unyana wam omkulu? Kwatiwa hai kufike u- mzukulwana wako, ngokuba uyafa yena. Wati- ke kulungileke uze uqubele uyihlo amazwi am ngawola.—

“ Ndiyagodukake namhlanje ndiwugqibile um- sebenzi wam emhlabeni apa. Kwakutiwe kum, ezulwini kusekaya lam ndalipulapula elozwi, ndalamkela, ke ndinovuyo olukulu lompefumlo warn, ndibendingumoni kodwa ndenziwa ngcwe- le. Kulusizi ukuba ndingena xesha lokuteta.— Ilizwi endinishiya nalo apa nditi *ize nitandane nigcinane* bantwana bam, indawo eyakubanga ukuba nitandane kukuba nikonze U-Tixo, nikolwe ku Yesu Kristu, naniyakuhlala ngomanyano, ukuba umoya;wenu uyaninqinela.” Zihlobo, hai amazwi amandi atetwa ngongafundileyo, ngowa se *Lutukela.*

Nkosi sendivingcele abanye. *Hlala* kuhle Mhleli nabantwana bako bonke abatabata elipepa.

James Zwaartbooy.

Mission Station, Herschel February 18,1875.

Kuwe Mnumzetu Mhleli *Wesigidimi.*

Ndinga vuya nkosi yam, undi fakele lama- zwana ambalwa. Into endiya kuteta ngayo yile. Sibesipiwe imvula. Yona asiyiyo nayo. Kute ngomhla 17 ka February, kwa fika into ye nkumbi; zati ukufika kwazo zenza into endingazange ndiyibone; kukuqala ndizibona ezingako. Ndati mna ukusuka kwam, ukuba ndibe ndise sikolweni sabantwana, nda kuti ukupumela pandle ndabona umzi wakuti use ugutyungelwe zinkumbi; ndaqala ukubona ukuba kunamhla nje sitshabalele; ndakuqala ukususa abantwana ukuti mabaye kuncedisa abanye, ndixela abazali babo. Ndesuka nam ndakugqita evenkileni ka Mr Jones, ndabona ukuba nalapo ndiyayo, Emasimini andisayi kuwu wela umlanjana ekutiwa ngu Nongongomana uku fikela emasimini okuqala; ndafumana ukuba umbona ka Sanna Lethlaka use upelile kanti waulikaba elihle; ndakufika kwe yam, hai; ndabona kungekabi njalo, zikona kodwa, kusa lungile. Hai sancedwa sazikupa emasimini etu. Lakutshona ilanga, seva enye imbali ifika no David Phori, esiti kwawakwa Sitoli, enye yawo akuseko nto. Ndixela nje U-Sanna, umka Lethlaka, akuseko nto no Andries Leanka no Andries Tsufu, nam kwenye yamasimi am, idliwe njalo zabuqa. Ke azikapeli noko, siva ukuba kungona zizayo nga Mandla; ke zihlobo zam tina ngenxa yako oko sesibekise enkosini; ukuba ingumsikeleli kwezinjalo intshaba. Azisa yoyiki ne- mvula kuba kungona zipapayo. Andipele ngeliti noko kunjalo Inkosi mayidunyiswe, ngokuba yona ayi livimba, njengati sivimbayo, kuba tina bantu singamavimba.

Benjamin Moyedi.

UMANYANO LWEREMENTE

YABANTSUNDU.

Uitenhage, January 20, 1875.

Mnumzetu ungadinwa kukuhlala ukatazwa siti, noko mna ndiqalayo ukubala kuba ndise sehlatini andikapumi. Ndikatazwa zizilo zam, ziti make nditete.

I-Bayi ne Uitenhage, zihlangene ngemiteto ukuze zibe nye zitsale kunye ngantambo nye, lube lunye nolaulo Iwazo. Ati amaremente ase Uiten­hage Amarabe nama Wesile, ahlangana axoxa

ngesimo abakuso bona bantu bantsundu, ukunga- hlangani kwabo, baeinga ngokuti kufanele ukuba bona bantu bantsundu babe banye. Batsho besiti pakati kwentlanga ezintsundu kuseko ucuku nokuketana nokungatandani. Ke koba kade kangakanani na sizintsali. Ngokukodwa kuti bantu bakolwayo, ngumzekelo mnina esiya kuwunikela elizweni," kanti kutiwa abahedeni boba lilifa letu bakolwayo. Bayasibona ke nabo ukuba sahluke- ne. Kuko Umrabe nom Wesile nom Tshatshi. Bayasihleka, besiti nokuti bangapina O-Tixo? Kubangwa yinina oko? Kukwahlukana kwetu. Sisilibele isiteto so Msindisi wetu esiti, bayakuna- zi ngokutandana kwenu ukuba ningabadisipile bam.

Pulapula ke mleseshi. Kute ngomhla wokuqala ka January iremente yase Uitenhage yahlangana neyase Bayi. Ite eyase Uitenhage yakupa amadoda amabini ukuba aye kweyase Bayi, ahlangane nayo kuxoxwe indawo yokuba mababe banye. Iremente yase Uitenhage yaqala ngekoleki, yayinika lomali kulomadoda atunyiweyo, yati, ntozakowetu hambani nisidla namahashe enu. Ahamba ke lomadoda aya agaleleka E-Bayi. Hai nawase Bayi kwafikwa selengati ayipupile. Safi- ka kumatsha ntliziyo apetwe zinto zo Hani nento zo Vandala nezo Mavundla. Sasifake kunene ingwevu zakowetu zase Wesile nezase Tshatshi, apo kuhleli O-Ranuga nento zo Mcuce nezo Mdingi no Simane no Tywetywe. Ayingenisa ke amadoda ase Uitenhage into eze ngayo. Zabona- kala sezibeke indlebe into zo Ndungane nezo Mza- mo, xa abantwana babo behlangene ngokufuna ukuba banye. Avakala amadoda ase Bayi eyibulela lento. Akubona ukuba okunene sahlukene tina ziremente zabantsundu, kufuneka intlanganiso yalento. Atike niti mayitiwe nina lento. Ati siti masihlangane sonke endaweni etile, emva apo sipuma kona. Kukuyilwa kwentlanganiso yabantsundu ke oko.

Wena, Mhleli, ndiyakwazi ukuba ungumfo otanda udaba, mhlaumbi ungatanda ukuwazi namadoda abetunywe li Uitenhage. Bekususwe umfo ka Mahlasela noka Hoha.

Into enkulu luhlanga, Iwakowetu olutshabalalayo. Akuko nto ingasibulaliyo. Sibulawa nayi Kofu, nangamazimba, nazintombi zetu; kanti kunjenje kungokungahlangani. Make sihlangane sonke sikangele into esingavumelana ngayo ibe yeyo hlanga, mhlaumbi ibe yeyeremente zonke. Ngokuhlangana kwetu kobako mhlaumbi amadoda anomoya ka Tixo ayakuvelisa izinto eziluncedo.

Injalo ke into esiyi zamayo apa. Kuwe Mhleli ndingakucela ukuze ungandideli ngokupitizela kwam; xa nditeta ngalento ndisike ndikohlwe nakukumisa inyawo.

Jonas Hoha.

IZINTO.

Inkumbi zisa xalisile ngase Queenstown.

Ukula kuko apo luya kuda luncanyelwe nonya- ka nje.

Iparlamente yale koloni iya kuhlangana ngomhla 14 ka April.

E-Rini ngomhla ka 18 March kuya kutengiswa imihlaba yeziza emibini.

Umboniso—E-Queenstown ngomhla 21 ka March kuya kubako umboniso wezilimo nempahla ehambayo.

E-Transvaal ngelixesha U-President Burgers asahambele pesheya ubukosi buyakuba bapatwa ngu Mr. Joubert.

Ozibuleleyo—Umfo abati ngu William Moo­ham ute esemkombeni watsibela emanzini ngabom watshona kwapela.

Ukufika kuka Sobantu E-Natal kubeko aba- mzileleyo ukubonisa ukuba bebengafuni ukuba abuye abuyele kona.

Indlela yenqwelo zomillo ihanjiswa ngoku- tandekayo kanye pakati kwe Qonce ne Monti. Baya ncoma bonke abake baya kona.

Kwele Diamond umgcini wetolongo unikwe iminyaka emihlanu etolongweni esebenza nzima ngokusuka ebe imali yomntu obesetongweni.

Imbandezelo—Ipepa lase Diamond Fields liti E-Transvaal uti ukuba umntu ontsundu uke walala pantsi komti xa ahlwelwe endleleni adliwe iponti.

Ilitye lokusila—Siya vuya ukuva ukuba indawo ezazonakaliswe yimvula elityeni lokusila lase Beaufort lika Mr Ainslie sezilungisiwe ngoku selisila.

Ukukaba—Ngase Kapa kuko umfo okabe omnye waya kubeteka emtini ngentloko wafa kwaoko. Umkabi lowo use tolongweni ngoku ulinde U-Mgwebi.

E-Natal ubukosi buya kuba bupatwa ngu Colonel Montgomery ngelixesha ingekafiki I- Governor entsha ezakupata lokoloni ibe sendaweni ka Sir Benjamin Pine.

Kwele golide kuvakala ukuba kuko abayi- fumanayo kakulu, kodwa inxenye ibuya ingama- hlwempu angapezulu kwamhla yaya. Kulungele abantu abaya sebenemali kakade.

Unontongwane kunconywa ukuba asikuko nokuba mbi ezinqwelweni. Imantyi yase Beau­fort itumele kwi government ukuba londlela ngelike ivalwe okwenyanga ezimbini ide isetyenzwe.

Isikolo sase Lovedale sivulwe ngomhla 2 ku February. Abantwana abangeneyo bakuma- shumi amatandatu xa sesiquka nabamhlope. Sivuya kakulu kubona abazali abantsundu bekuqabukela ukufundisa nentombi zabo.

Abasebenzi abebeye kufunwa kwele Diamond ukuza kusebenza indlela zenqwelo zomlilo, esasite ngalenyanga idluleyo bahambe bekataza ukuhla kwabo, nanamhlanje abakakuyeki ukwenza izipitipiti nalapo basebenza kona.

Umgcini tolongo wase Mnyameni (Alex­andria) ongu D. Carnavon ufike kona ngosuku 26 ku February, wangena emsebenzini wake ngomhla 27. U-Mr. W. N. Somngesi ubuyele kwase mse- benzini wake wokuba ngumkumsheli.

Obetwe ngumbane —Umbalelani wetu ose Falconer (Engcwazi) uti, “ Indaba ezikoyo apa kute ngomhla we Nkosi, February 14, umfazi omkulu ka Gwali Njamela, ehleli endlwini yake nabanye abafazi wabetwa ngumbane wafa kwa oko.

Isifo samahashe siva ukuba kuko esesike sa- wabulala kulo Mahlulo nangase Qonce. Kuvakala kanjalo ukuba iko kakulu *Iglanders.* Om­nye umfo ute esand’ ukulitenga ihashe ngeponti ezimashumi mabini ananye kwafuneka ukuba makalidubule.

Umbuzo—Yiyipi na into engabanceda ngapezulu abantsundu kuko ukuzinikela ekulimeni, kuko ukuzinikela ekufuyeni? Angapendula onako, ati ukuze impendulo yake ibe noncedo kwabanye azivelise izizatu ezimbange ukuba abe kwicala alitetelelayo.

Abenqena imfundo—Ititshari etile yase Queenstown ite isahambele endaweni yazalelwa ngumlambo. Endaweni yokuba zibe lusizi intsapo zisale zivuma ingoma eti—Yizalele ititshari mlambo ungabohli, ungake uvume ukuba sihlangane nayo, zala mlambo, sincede usive.

Siva ukuba U-Mr. Levey obesisandla nekumsha lika Captain Blyth pesheya kwe Nciba ukutshelwe kwizizwe ezingasentla kwa Mamfengu apo aya kuzuza £500 ngomnyaka. Siya vuya ukukuva ukunyuswa kwake kuba engumfo osebenze imisebenzi emihle wayi quba ngohlobo olutandekayo apo ebekona. Umnqweno wetu ngowokunga angati oya kulandela abe sendaweni yake abe nalontliziyo yobepambi kwake.